open-index/open-wikipedia-markdown huggingface dataset:
Sykehuset Telemark

**Sykehuset Telemark HF** er et helseforetak (HF) med sin hovedavdeling lokalisert til Skien. Seksjoner finnes også i Notodden, Porsgrunn og Kragerø. Antall ansatte var 2&nbsp;750 i 2003, hvorav 215 leger. I 2020 hadde Sykehuset Telemark HF rundt 3000 ansatte.

## Behandlingssteder (geografisk)
Sykehuset Telemark HF tilbyr helsehjelp på følgende steder i Telemark fylke:

* Skien
* Pors​grunn
* Notodden
* Nordagutu
* Rjukan
* Kragerø
* Stathelle

## Historikk (utdrag)

### Radehuset i Porsgrunn (1776)
I 1776 begynte et nybygget sykehus i Porsgrunn å ta imot pasienter med såkalt radesyke; på folkemunne fikk sykehuset derfor kallenavnet «Radehuset».

### Bratsberg Amts sykehus (1830)
I 1830 ble det første sykehuset i Skien innviet. Formålet var behandling av pasienter med radesyke. På 1840-tallet startet sykehuset å ta i mot også pasienter med andre lidelser.

I forbindelse med at den norske forvaltningen endret struktur fra amt til fylker, ble Bratsberg amtssykehus til Telemark fylkessykehus.

### Faret sykehus for psykiatri (1909)
I 1909 åpnet et nytt sykehus for psykiatriske pasienter dørene i Skien, nærmere bestemt i området som kalles Faret.

### Sykehuset Telemark HF
Sykehuset Telemark HF ble til ved en sammenslåing av de offentlige sykehusene rundt i daværende Telemark fylke, nærmere bestemt:

* Telemark Sentralsykehus (TSS), som var resultatet av sammenslåingen av de offentlige sykehusene i Skien (det tidligere Telemark fylkessykehus) og Porsgrunn (de tidligere Porsgrunn Lutherske Sykehus (PLS) og St. Josef Hospital)
* Notodden sykehus, Notodden
* Rjukan sykehus, Rjukan
* Kragerø sykehus, Kragerø

## Se også

* Betanien Hospital i Skien
* Telemark sjukepleierhøgskole

## Referanser


## Eksterne lenker
* Sykehuset Telemarks nettsider
RQ-1 Predator

**RQ-1 Predator** er en drone, et ubemannet luftfartøy, utviklet for det amerikanske flyvåpenet.  Den kan bære og bruke to AGM-114 Hellfire-missiler, og betegnes da MQ-1.  Predator har vært i tjeneste siden 1995, og har vært i strid i Afghanistan, Bosnia, Kosovo, Irak og Jemen.  Siden 2004 har også det italienske luftforsvaret brukt den.

RQ-1 Mariner er en versjon tilpasset for den amerikanske marinen.

Under betegnelsen RQ-1A/B Predator ligger egentlig et helt system, ikke bare flyet.  Et komplett system består av fire fly med sensorer, en bakkekontrollstasjon, utstyr for satellittkommunikasjon og 55 personer.

## Referanser
ChangKong-1

**ChangKong-1** (CK-1) er en radiostyrt måldrone, et ubemannet luftfartøy.  Det er utviklet i Kina på bakgrunn av sovjetiske Lavotsjkin La-17C som de fikk tidlig på 1960-tallet.  Ansvarlig for prosjektet var general Zhao Xu, og det første eksemplaret fløy 6. desember 1966.  En av de større forskjellene til forgjengeren er at det bruker en turbojet i stedet for en ramjet.
IAI Harpy

**IAI Harpy** er en drone, et ubemannet luftfartøy, utviklet av Israel Aircraft Industries (IAI).  Den er beregnet på å angripe fiendtlige radarer og har et høyeksplosivt stridshode.  

IAI har solgt Harpy til blant annet Tyrkia, India og Kina. I 2004 ble det en strid mellom USA og Israel hvor USA beskyldte Israel for å selge avansert militær teknologi til Kina. Harpy var blitt solgt til Kina for om lag 55 millioner dollar i 1994, og da de kom tilbake ti år senere for å bli oppgradert, mente USA at Israel burde annullere kontrakten. Man hevdet at det var amerikansk teknologi i dronene. Dronene ble returnert til Kina uten å bli oppgradert, og hendelsen kjølnet forholdet mellom USA og Israel, som ble satt ut av Joint Strike Fighter-programmet. Men året etter har Israel bekreftet at de atter er med i programmet. 

## Spesifikasjoner
Ubemannet fly, 2,7 meter langt og med et vingespenn på 2,1 meter. Flyet veier 135 kilo når det er lastet. Det drives av en Wankelmotor på 37 HK og har en maksfart på 185 km t. Rekkevidden er 500 km. Flyet har et stridshode på 32 kg høyeksplosivt sprengstoff.
RQ-5 Hunter

**RQ-5 Hunter** er en drone, et ubemannet luftfartøy.  Den er en amerikansk tilpasning av den israelske Hunter, utviklet av Israeli Aircraft Industries.  Den ble brukt av den amerikanske hæren i Kosovo.  Programmet ble kansellert i 1996, men noen eksemplarer er fremdeles i tjeneste.
RQ-7 Shadow

**RQ-7 Shadow** er en amerikanskprodusert drone som brukes av den amerikanske hæren. Shadown kan overføre video i sanntid til bakkestasjonen.

## Eksterne lenker
*
The International Cat Association

**The International Cat Association** (TICA) er et internasjonalt stambokregister for rasekatter som ble grunnlagt i 1979, på linje med Fédération Internationale Féline. Hovedkontoret ligger i Harlingen i Texas, USA.

## Anerkjente raser

## Eksterne lenker
The International Cat Association
Blandaball

**Blandaball** er en type fiskemat som består av fisk, løk og potet, som er malt opp i en litt grov masse og formet til en ball. Man har to varianter; *rundball*, som er sirkulær, og har en fleskebit i midten, og *langball*, som er avlang, og ikke har fleskebit i midten. Den vanligste varianten er rundball.

Blandaball er litt grå av farge og grovere i konsistens enn andre varianter av ball (for eksempel potetball og hvitball).

Kristiansund har lang tradisjon for blandaball, og byen blir på folkemunne kalt «Baillsuinn», «Ballsund» og «Baillbyen».

## Se også
* Raspeball
Bacalao

**Bacalao** (også **bakalao**) er på norsk en klippfiskrett med opprinnelse i Portugal eller Spania (*bacalao de salsa*). Ordet *bacalao* på spansk (*bacalao*) og portugisisk (*bacalhau*) betyr torsk, både saltet og tørket, men også fersk (usaltet torsk omtales også som *bacalhau fresco på portugisisk)*. Bacalao er i den latinske verden et mer omfattende begrep enn på norsk, og kan oversettes som en klippfiskrett. I Nordland har retten også vært kjent som spanskfisk. Klippfisk som konserveringsmetode ble trolig utviklet av fiskere fra Portugal, spansk Baskerland og Bretagne som begynte fangst ved Newfoundland fra rundt år 1500. Klippfisk ble først omtalt som «Terra Nova fisk» (fisk fra det nye landet). Trolig var baskiske sjøfolk de første europeerne som kom til de grunne *[[Grand Banks]]* ved Newfoundland. Salting og tørking var trolig en egnet og foretrukket metode for å frakte torsken til de varme middelhavslandene.

## Bacalao på norsk
Retten bacalao består av klippfisk, potet, løk, matolje (f.eks. olivenolje), tomat eller tomatpuré. Noen varianter bruker hermetisert paprika og pimiento. Denne tomatbaserte klippfiskretten ble brakt til Kristiansund på attenhundretallet av sjøfolk fra Baskerland og spredte seg siden til resten av landet, og navnet er *bacalao Vizcaina*.

Det finnes varianter av bacalao med noe varierende ingredienser, for eksempel chili, hvitløk og oliven. Det finnes også oppskrifter på «krisebacalao» fra andre verdenskrig.

Bacalao blir i dag brukt som festrett, selv om den før i tiden var mer som en hverdagsrett å regne. Retten er spesielt utbredt i Møre og Romsdal. Bacalao er også mye brukt i den norske handelsflåten, og kan klassifiseres som norsk skipskost på 1900-tallet.

Under andre verdenskrig var klippfisk og bacalao krisemat for mange nordmenn, men nå ser bacalao ut til å bli stadig mer interessant rett for stadig flere, etter at vi som turister har besøkt landene som kjøper norsk klippfisk. Klippfisk er stadig lettere å få kjøpt i norske dagligvarebutikker. Det selges også saltmoden fisk, som ikke er tørket, under betegnelsen klippfisk i norske butikker.

Etter 2.verdenskrig overtok Ålesund rollen som den byen i Norge som produserer mest klippfisk.

I 2004 vedtok Norsk språkråd at formen *bakalao* er tillatt, i tillegg til den opprinnelige formen bacalao. Dette er tiltak for å verne det norske språk mot utenlandske lånord.

## Bacalao i den latinske verden
Bacalao-retter i latinske land omfatter veldig mange flere retter enn vår norske bacalao, og på norsk ville vi bruke betegnelsen *klippfisk-retter*. I Italia brukes ordet bacalao, på italiensk *baccalà*, også om retter laget av tørrfisk.

## Se også
*Klippfisk

## Referanser


## Eksterne lenker
* 
* Bacalaooppskrift hos NRK
* 1001 bacalao-oppskrifter (på portugisisk)
Izmir

**Izmir** (tyrkisk stavemåte: **İzmir**), eller det tidligere greske **[[Smyrna]]** (gresk: Σμύρνη), er en havneby i Vest-Tyrkia ved Egeerhavet. Innbyggertallet i Izmir provinsen var i 2020 på 4,39 millioner mennesker . Hovednæringene er havnen, som er landets største og nest viktigste etter Istanbul. Izmir har også oljeraffineri og noe industri. NATO har også en kommandosentral i Izmir. Byen er kjent for å være svært influert av vesteuropeisk kultur og ligger i nærheten av kjente turiststeder som Çeşme.

Byen tilhørte Det bysantinske rike før den ble Johanitterordenens base. Johanitterridderne ble drevet ut i 1402 av Timur Lenk, og i 1425 tok osmanene over kontrollen av byen. Samtlige greske innbyggere ble drevet ut etter Det ottomanske rikets fall i 1922 og over 100&nbsp;000 ble drept.

## Klima
Izmir har et typisk middelhavsklima med lange, varme og tørre somre og milde til kjølige, våte vintre. Den gjennomsnittlige årlige nedbøren for Izmir er 706 mm, men 77 % av dette faller fra november til mars. Det er nesten ingen nedbør i det hele tatt fra juni til august. I noen år faller det sporadisk snø, som vanligvis ligger på bakken i flere timer, og noen ganger mer enn en dag hvis det er mye snø.





## Referanser

## Eksterne lenker
*
Vekteren

**Vekteren** er navnet som har vært brukt på flere av båtene til havnepolitiet i Oslo. Dagens *Vekteren* er i ferd med å fases ut, og erstattes av en ny 50 fots hurtiggående båt til en pris av 15 millioner kroner. Den nye båten skal døpes i januar 2014.

*Vekteren* var også navnet på den tidligere patruljebåten til havnepolitiet (blidet). Denne var i tjeneste i en lang årrekke fra før den andre verdenskrig. Skroget var malt i den samme mørkegrønne fargen som den gang også var i bruk på politiets kassevogner («Svartemarja»), mens overbygget var lysegult.

## Referanser
World Cat Federation

**World Cat Federation** (**WCF**) er et internasjonalt rasekattregister, på linje med Fédération Internationale Féline (FIFe). Registeret ble grunnlagt i Rio de Janeiro i Brasil i 1988 og hovedkontoret ligger i Essen i Tyskland.

## Anerkjente katteraser

## Eksterne lenker
* World Cat Federation
SAGEM Sperwer

**SAGEM Sperwer** (nederlandsk for spurvehauk) er en drone, et ubemannet luftfartøy, utviklet av franske SAGEM. Den er fjernstyrt og kan fly i fem timer, og sende tilbake bilder fra en rekkevidde på 150&nbsp;km.

## I tjeneste
Sperwer er i tjeneste i Frankrike (61e régiment d'artillerie) og Hellas.

Det canadiske forsvaret brukte Sperwer i Afghanistan mellom 2003 og 2009 da den ble erstattet med den israelske IAI Heron.
 
Danmark forsøkte å få den i tjeneste under navnet *Tårnfalken*, men etter lengre tids problemer ble prosjektet avviklet sent i 2004 og de gjenværende dronene ble solgt til Canada.

## Brukere

;
:Canadas forsvar. Kjent under navnet **CU-161**; pensjonert.
;
:Hæren. Avlyst og solgt.
;
:Armée de terre. I tjeneste med flere bestilt.
;
:Den greske hæren.
;
:Royal Netherlands Air Force. Pensjonert
;
:Svenska armén. Kjent under navnet **UAV01 Ugglan**

## Referanser


## Eksterne lenker
*
Pike (andre betydninger)

**[[Pike]]** er et menneskebarn av hunkjønn.

**Pike** kan også vise til:

* en jomfru – en ung, ugift kvinne
* en tjenestepike – en hushjelp
* en gatepike – en prostituert kvinne
* en barnepike – en jente eller kvinne som passer og steller småbarn
* en pike (våpen) – et spydliknende våpen som særlig ble brukt på 1500- og 1600-tallet
* piké – et dobbeltvevd, riflet bomullstøy
* Pike (programmeringsspråk)
;Personnavn
* Zebulon Montgomery Pike jr. (1779–1813) – amerikansk general og stifinner 
;Stedsnavn
* Pike County – en rekke amerikanske fylker, oppkalt etter generalen
* Pikes Peak i Colorado – også oppkalt etter generalen
Pleonasme

**Pleonasme** er et språklig uttrykk, der det samme gjentas med forskjellige ord, selv om betydningen er klar allerede etter det første ordet, som «en ridende rytter til hest». En rytter er selvsagt «ridende» og «til hest», så «en rytter» er tilstrekkelig for å beskrive ham. I norsk dagligtale omtales en pleonasme treffende som «smør på flesk».

Pleonasmer skyldes ofte at bokstavrim gjør dem til faste uttrykk fordi de klinger godt – «til spott og spe», «i nattens mulm og mørke». Også bruk av anførselstegn sammen med ordet «såkalt» er overflødig og en slags pleonasme, i likhet med ord som «cirka» eller «rundt» der angivelsen allerede er upresis, som «rundt 1500–1510». Angivelsen er allerede omtrentlig, og ordet «rundt» helt overflødig.

## Etymologi
Ordet kommer fra latin *pleonasmus*, dannet av gresk *pleonazein* («være mer enn nok») som inneholder ordet *pleon* («mer»).

## Eksempler
Noen eksempler på norske pleonasmer er:

* *Akte og ære
* *Alle og enhver
* *Evig og alltid
* *Frisk og sunn
* *Fynd og klem
* *Gullforgylt* – eksempel på direkte feil, det heter «forgylt» (dvs. belagt med gull), derfor heter det også «[[Elektrolyse|forsølvet]]» og ikke «sølvforgylt». Bruken av «gullforgylt» går imidlertid langt tilbake i norsk språk, eksempelvis forekommer det i [[Peter Chr. Asbjørnsen]]<nowiki/>s bok *Norske Eventyr* fra 1800. Et annet eksempel på bruk av ordet finnes i [[Knut Hamsun]]s roman *Konerne ved Vandposten* fra 1920.
* *Jeg hørte det med mine egne ører
* *Jeg så det med mine egne øyne
* *Null og niks
* *Odel og eie
* *Ro og fred
* *Rubbel og bit
* *Rundt i ring* eller *en rund sirkel
* *Rygge bakover* (eksempel på direkte feil, det går bare an å rygge én vei!)
* *[[SI-systemet]]*, det er tilstrekkelig med «SI» (**''S**ystème **i**nternational d'unités*, «det internasjonale enhetssystem»)
* *Som for eksempel … osv.*
* *Tidsepoke* (en epoke består ikke av annet enn tid)
* *Tidsforsinkelse* (en forsinkelse består ikke av annet enn tid)
* *Tidsperiode* (en periode består ikke av annet enn tid)
* *Titt og ofte
* *Tre forskjellige arter …* (arter er pr. definisjon alltid forskjellige)
* *Tull og tøys
* *Vrang og vrien* (et tidlig eksempel på bruk av uttrykket i norsk [[skjønnlitteratur]] fra 1862)

Og de kanskje mest klassiske, [[vits]]eaktige eksemplene på pleonasmer:

* *Norsk nordmann fra Norge*
* *Ridende rytter til hest''

## Se også
* Tautologi, uttrykk med en unødig, men forsterkende gjentakelse

## Referanser
Stefan Bärlin

**Stefan Arne Bärlin** (født 1976) er en svensk fotballspiller som spiller for fotballklubben Västerås SK. Han har tidligere spilt for Skandinaviske storklubber som Djurgården og IFK Göteborg, og har i Norge spilt for  og Odd Grenland. Bärlin er kjent for sin store løpsstyrke, og spiller i hovedsak venstre ving, men har også spilt midtspiss.

## Klubbkarriere
(*Sist oppdatert [[14. august]] [[2008]]*)

 Kun seriekamper.

## Referanser


## Eksterne lenker
* 
* Spillerprofil på Odd Grenlands hjemmesider
Laparotomi

**Laparotomi** er den medisinske betegnelse for kirurgisk åpning av bukveggen, med terapeutisk eller diagnostisk formål rettet mot organer i bukhulen. Dette foregår vanligvis under full narkose.

Beslutningen om å foreta en laparotomi tas når det er rimelig mistanke om sykdom i bukhulen/ abdomen. Symptomene som foreligger kan gi mistanke om et stort antall tilstander. Ved akutt sykdom er det vanlig at legen i den kommunale legevaktstjenesten legger pasienten inn på en kirurgisk avdeling med diagnosen akutt abdomen. Før inngrepet gjøres vil situasjonen ofte være slik at legevaktslege og kirurg ikke vet hvilken diagnose det dreier seg om, men det er likevel riktig å operere.

Ved en del tilstander vil undersøkelser før operasjonen som ultralyd, MR, røntgen, gastroskopi, coloskopi ha klarlagt diagnosen og behovet for operasjon.

Under operasjonen kan kirurgen direkte undersøke tarmer, lever, milt, bukspyttkjertel og nyrer, samt de innvendige kvinnelige kjønnsorganer som livmor, eggstokker og eggledere.

Snittet legges ofte på tvers nederst i magen (bikinisnitt), eller på langs fra navlen og ned mot skambenet/ os pubis, eller under ribbenskanten alt ettersom hva kirurgen forventer å finne.

Under operasjonen sover pasienten under narkose. Det er viktig at pasienten sover dypt nok, at musklene er avslappet og at pasienten ikke har smerter.

Alt som blir fjernet ved en slik operasjon vil bli mikroskopisk undersøkt ved en patologisk avdeling.

Under oppvåkningen kan det ofte forekomme brekninger før pasienten greier å få ut eventuelt oppkast. Dersom pasienten har spist eller drukket før operasjonen kan det bli nødvendig å tømme mavesekken med en slange/ duodenalsonde som settes ned igjennom spiserøret. Derfor er det viktig at pasienten tidlig får beskjed om ikke å spise eller drikke om en operasjon kan bli nødvendig de neste timene.

De første timene etter operasjonen ligger pasienten på oppvåkningen/ postoperativ avdeling der man kontrollerer blodtrykk og puls, samt operasjons-sår bandasjen. Det er vanlig å gi væske og eventuelt næring direkte i blodårene/ intravenøs behandling. Det vil ofte være nødvendig med noe smertestillende behandling.

Narkosen og inngrepet hemmer tarmbevegelsene og det kan ta noe tid før tarmene får igjen peristaltiske bevegelser. Mat og drikke er ikke aktuelt før tarmen er kommet igang igjen. Det vil være gunstig å bevege seg, som å gå, for å få igang tarmen etter operasjon.

Dagen etter operasjonen fjernes eventuelt kateter, og pasienten kan vanligvis begynne å spise og drikke igjen.

Sykehusoppholdets varighet avhenger sterkt av diagnose og varighet på operasjonen, men kan ofte vare 5-7 dager. Sykmeldingingens lengde varierer mye med type arbeide. Personer med lett kontorarbeide kan begynne å arbeide etter 3-4 uker, mens kroppsarbeidere som skal løfte tungt må være sykmeldt opp mot 6 måneder. Tunge løft over 5–6&nbsp;kg og samleie bør unngås den første tiden.

## Se også
*Laparoskopi

## Referanser
Grong Gruber

**A/S Grong Gruber** var et privat gruveselskap opprettet i 1912 for å utnytte Joma-forekomsten av svovelkis.  Forekomsten  lå i Røyrvik i Trøndelag, og var en del av det større Grongfeltet. Man hadde i 1909 oppdaget drivverdige forekomster i Gjersvik, og opprettet under ledelse av ingeniør Johan Støre, kontorer i Namsos og i Gjersvik, samt ny vei fra Namdalen, over Steinfjellet til Gjersvik. Det nye selskapet, eid av Elkem med fransk deltakelse, fikk konsesjon i 1913. Driften ble igangsatt, men kollapset ved utbruddet av den første verdenskrig i 1914. En del bygninger, dokument og gjenstander fra denne epoken er tatt vare på av Røyrvik Bygdatun. "Grongloven av 1918" ga Staten enerett, og denne overtok straks eierskapet i 1918

Forekomsten var drivverdig også i Joma, 25&nbsp;km lenger øst mot grensen til Sverige. I 1957 skiftet selskapet navn til A/S Joma Bergverk. I 1960-årene ble tanken om drift i Joma tatt opp, og i 1969 ble det opprettet et nytt privat selskap, Grong Gruber A/S, som overtok anlegg og rettigheter. Ved etableringen var det fire like store eiere: Elkem, Årdal og Sunndal Verk, Sydvaranger og Sulitjelma gruber A/S. A/S Joma Bergverk ble i den forbindelse avviklet.

I september 1972 startet den andre viktige epoken, med omtrent 100 ansatte, involvert med utvinning av en 16 tonn kobber- og sink-forekomst av svovelkis. Konsentratet ble fraktet med bil til jernbanen ved Brekkvasselv, eller til Namsos for utskiping til kjøpere i Norge og Tyskland.

Det finske Outokumpu overtok rundt 1980 og solgte til Norsulfid i 1988. Man tok en kort periode opp driften i Gjersvika (1992).
All grubedrift opphørte i 1998. Tilsammen ble det tatt ut 11,3 millioner tonn råmalm. Aktiviteten skapte alvorlig forurensning av Hudningsvatnet. I ettertid er det etablert industripark i Joma.

Ved nedleggelsen av gruvedriften i Joma, mistet over 100 personer jobben, og befolkningstallet i Røyrvik kommune falt drastisk på grunn av utflytting av arbeidsledige.

## Referanser


## Eksterne lenker
* Tiltak mot forurensning fra Grong gruver
Laparoskopi

**Laparoskopi** er et kirurgisk inngrep i abdomen, (bukhulen), som utføres endoskopisk. Fordelen med dette inngrepet sammenlignet med laparotomi, (åpen bukhuleoperasjon), er at åpningen på bukveggen er betydelig mindre, hvilket bevirker kortere liggetid postoperativt og lavere hyppighet av peri- og postoperative komplikasjoner. Prosedyren kan utføres i diagnostisk (undersøkende) eller terapeutisk (behandlings) øyemed.

## Beskrivelse av prosedyren
Pasienten leires i flatt ryggleie, eventuelt i lettgradig anti-Trendelenburg stilling. Man anlegger et periumbilicalt snitt (ved navlen), deretter føres trokar (Verres nål) inn i abdomen, som så insuffleres (blåses opp) med CO2.

## Se også
*Laparotomi
Biljardkule

En **biljardkule** eller en biljardball er en ganske liten, hard kule som brukes til å spille ulike typer av biljard. Til ulike disipliner anvendes kuler med forskjellige egenskaper.

Ballene ble opprinnelig fremstilt av elfenben, men disse ble slitt etter en tids bruk . I  1865 patenterte John Wesley Hyatt et komposittmateriale som lignet elfenben (celluloid) for en biljardkule. I dag anvendes resin (kunstharpiks), som gir en formstabil ball. Polyester kan også brukes, men er et mindre slitesterkt materiale.

## Snooker

I snooker anvendes i alt 22 baller med en standarddiameter på 52,5&nbsp;mm. Ballene har en udefinert vekt, men skal være like tunge. Settet består av 15 røde baller, 6 fargede baller og 1 hvit støtball. Verdiene av ballene er:
* Rød: 1
* Gul: 2
* Grøn: 3
* Brun: 4
* Blå: 5
* Lyserød: 6
* Sort: 7

## Pool

Pool dekker over en rekke disipliner, hvorav den nok mest utbredte i Norge er 8-ball. I dette spillet bruker man 15 fargede baller, nummerert fra 1 til 15, samt en hvit støtball. Standarddimensjonene på ballene er 5,715&nbsp;cm i diameter med en vekt på 156-170 g.
# gul
# blå
# rød
# lilla
# orange
# grønn
# brun
# sort
# gul og hvit
# blå og hvit
# rød og hvit
# lilla og hvit
# orange og hvit
# grønn og hvit
# brun og hvit
*Køball hvit

Merk at ballene 1-7 ofte blir referert til som «hele» baller, og 9-15 som «halve» baller.

## Referanser
Efesos

**Efesos** (gresk: Ἔφεσος) var i oldtiden en viktig havneby på Lilleasias vestkyst med omkring 250&nbsp;000 innbyggere. Byen var det joniske Hellas økonomiske sentrum og senere en av det romerske imperiets viktigste metropoler. I byen fantes blant annet et av verdens syv underverker, Artemistemplet. Ifølge kristen tradisjon skal jomfru Maria, Jesus' mor, ha dødd i Efesos, etter å ha dratt dit sammen med apostelen Johannes etter korsfestelsen.  Efesos ble i 2015 oppført på UNESCOs liste over verdensarven.

## Efesos i antikken

I antikken var Efesos en by som lå ved elven Kaystros' munning (dagens Küçük Menderes) men i dag ligger byen ca. 10&nbsp;km fra kysten ved Selçuk. Ifølge oldtidens legender ble byen grunnlagt i det 11. århundre f.Kr. av kong Androklos fra Athen, men i dag tror man at byen var en gresk koloni fra omkring 600 f.Kr. Da grekerne etablerte seg i Efesos møtte de en lokalbefolkning som tilbad en modergudinne som kaltes Kybele. Hun smeltet sammen med grekernes egen fruktbarhetsgudinne Artemis og kaltes *Artemis fra Efesos*.

Kong Kroisos gjenoppførte og forstørret byen omkring 560 f.Kr. Han startet også arbeidet med det gigantiske Artemistemplet. Tempelet sto ferdig rundt 100 år senere, og målte 55 x 115 m ved sokkelen og kan ha hatt så mange som 127 søyler. Templet ble ødelagt første gang 356 f.Kr. av Herostratos men det ble bygd opp igjen. Det nye tempelet var ferdig etter 100 år, og det ble stående til 263 e.Kr., da det ble ødelagte igjen, denne gangen av invaderende gotere. Tempelet ble gjenoppbygget en gang til, men nå hadde kristendommen fått fotfeste i byen. Da Konstantinopel tok over, ble tempelets marmor brukt til å bygge katedraler.

Efesos ble en del av Romerriket fra omkring 133 f.Kr., og byens betydning vokste med sin strategiske beliggenhet som port til Lilleasia og havneby med sjøforbindelser til hele Middelhavet. I tillegg til Artemistempelet ble byen berømt for sitt bibliotek og teater – det største i den antikke verden, med plass til 25 000 tilskuere. Her ble det utspilt kamper med ville dyr.

## Det kristne Efesos

Efesos som åsted for jomfru Marias himmelfart nevnes første gang av pave Celestinus på 400-tallet. Men det var først i forbindelse med den tyske nonnen Katharina Emmerichs visjoner på begynnelsen av 1800-tallet og den etterfølgende katolske ekspedisjonen på slutten av 1800-tallet at Marias kapell, *Panaya Kapula* («Jomfruens port»), ble oppdaget av omverdenen. Da hadde de lokale ortodokse kristne feiret Marias død og himmelfart årlig ved kapellet i lang tid. Det har senere blitt kjent som *Meryem Ana* og er et viktig valfartsmål.

Flere av apostelen Paulus' første gjerninger som er nevnt i Bibelen finner også sted i Efesos. Apostelen Johannes betydning i byen fins også å beskue i form av Johanneskirken som ble oppført på 500-tallet.

## Dagens Efesos
På 500-tallet ble havnen i Efesos ødelagt av slam fra elven, og byens økonomiske betydning minsket fort.

Dagens Efesos er et valfartsmål for spesielt turister og de besøker i første omgang de antikke, arkeologiske ruinene etter teateret og biblioteket.
## Eksterne lenker
* 
*
Konsul (diplomati)

En **konsul** er en stats stedlige representant i et fremmed land, og leder av et konsulat. De typiske konsulære oppgaver i moderne tid er å assistere og beskytte senderstatens borgere i mottakerstaten, mens de i liten grad representerer senderstatens myndigheter i forhold til mottakerstaten. Før 1900-tallet var skillet mellom diplomatiske og konsulære oppgaver mindre tydelig. Tradisjonelt har pleie av handelsforbindelser, kulturelt diplomati og representasjon ved sosiale tilstelninger vært typiske arbeidsfelt for konsuler. Konsuler kan både være yrkesdiplomater og tilknyttet en ambassade, gjerne i form av en egen konsulatavdeling (konsulæravdeling), eller et frittstående konsulat, eller de kan være honorære konsuler. Dette er ofte privatpersoner med annen jobb eller næringsvirksomhet, tradisjonelt ofte representanter for den lokale forretningseliten, som utfører konsuloppgavene gratis eller mot et beskjedent vederlag. Tradisjonelt bestod konsulatvesenet i stor grad av honorære generalkonsuler, konsuler og visekonsuler, men dette er ikke lenger like utbredt som det var tidligere. En konsuls ansvarsområde er ofte en by og dennes omgivelser eller en noe større region eller landsdel, men kan også være et helt land; tidligere var det vanlig for mange stater å ha konsuler i mange land der de ikke hadde egne sendemenn (ambassadører eller ministre). Tittelen generalkonsul brukes ofte for en konsul med ansvar for et helt land (for eksempel dersom senderstaten ikke har ambassade i det landet) og ellers for lederen for spesielt store og viktige konsulære stasjoner.

Tittelen konsul rangerer mellom generalkonsul og visekonsul. Tidligere ble betegnelsen konsularagent benyttet om en konsulær tjenestemann med rang under visekonsul.

## Eksterne lenker
* Norges utenriksstasjoner
Ball (andre betydninger)

**Ball** har flere betydninger:

* Ball, rund gjenstand med forskjellige bruksområder innen sport, spill og lek
** Biljardball
** Cricketball
** Fotball (ball)
** Golfball
** Håndball (ball)
** Medisinball
* Ball (dans), tilstelning
** Operaball
* Ball (Louisiana), by i USA
* Kule (geometri)
* Lesbian Ball, en festival for lesbiske
* Potetball 
* Pung, del av kjønnsorganet hos hann-pattedyr
* Raspeball
* Snøball

## Personer
* Alan Ball, tidligere engelsk fotballspiller
* Alan Ball (regissør)
* Albert Ball, engelsk kaptein
* Ashleigh Ball, britisk landhockeyspiller
* Eric Ball, engelsk komponist
* Ernie Ball, amerikansk instrumentprodusent
* Fredrik Ball, norsk musiker
* George Ball, amerikansk diplomat
* Hugo Ball, kjent som en av dadaismens grunnleggere
* James Ball, canadisk friidrettsutøver
* John Ball, en engelsk golfspiller
* John Ball (prest)
* Lucille Ball, amerikansk skuespillerinne
* Luke Ball, australsk fotballspiller
* Marcia Ball, amerikansk sanger, pianist og låtskriver
* Michael Ball (pekerside)
* Rudi Ball, tysk ishockeyspiller
Platonsk legeme

Et **platonsk legeme** er et konvekst legeme som er regulært, dvs. at alle sideflatene, kantene og hjørnene er like og regelmessige.

Disse fem polyedrenes skjønnhet og symmetri har gjort dem til et favorittemne for geometerne i tusener av år. De er oppkalt etter den greske oldtidsfilofen Platon, som teoretiserte at naturelementene var konstruert ut ifra de regulære legemene. Ved dualisering, avstumping og forsløving former tetraederet først de andre to trekantede legemene, så former dualitet de to andre.

## Liste

## Referanser
Lacoste

**Lacoste** er en fransk klesfabrikant som har spesialisert seg på sportsklær, primært innen golf og seiling. Firmaet ble dannet i 1933 av tennisspilleren René Lacoste og André Gillier.

Lacoste er en av hovedsponsorene til det åpne franske mesterskapet (French Open) i Tennis. Turneringen spilles på mange baner i det store anlegget Roland Garros. 

Firmaets hovedkvarter er i Paris.
## Eksterne lenker
*
Gorgonene

**Gorgonene** var tre heslige kvinnevesener i gresk mytologi. Søstrene Medusa, Stheno og Euryale var monstre med hender av messing, vinger, giftige klør og hår av levende og giftige slanger. Gorgonene og deres andre søstre som var graiene (forkidene) (og sannsynligvis hesperidene) var døtre av Forkys og Keto.

De tre gorgonene skal ha vært søstre og vakre kvinner. Men en gang sammenlignet de sin skjønnhet i hovmod med selveste Athene, og som straff forvandlet hun håret på dem til levende slanger, og alle som møtte deres åsyn ble forvandlet til stein. 

Den mest kjente gorgonen var den yngste, Medusa, og hun var den eneste som var dødelig. Dette er grunnen til at Persevs påtar seg oppgaven å drepe henne for å bevise sin uskyld i en forbrytelse. 

## Se også
*Gresk mytologi
*Medusa

## Referansen
Tynnsjiktkromatografi

**Tynnsjiktkromatografi** (*eller TLC, Thin Layer Chromotography*) blir brukt til å identifisere stoffer, se hvor langt reaksjoner er gått og hvor rent et stoff er. Dette er en veldig rask, enkel og effektiv metode, men ikke alltid like nøyaktig. Den blir likevel brukt på de fleste laboratorier som en indikasjon før eventuelt andre mer nøyaktige tester blir tatt.

Prøven blir tatt ved å legge litt av utgangsproduktet S (starting material) og en dråpe av produktet/blandingen din ca. 5 mm fra nedre del på kanten. så bruker du et eluent system slik prøven din går oppover på platen og eventuelt fordeler seg. Alt etter om stoffene dine vil vise seg på en fluoresense- plate eller ikke bruker du enten UV-lys eller et fremkallingsmiddel for å se hva som er skjedd med platen din.

## Se også
*Kromatografi
Waisenhus

**Waisenhus** eller **vaisenhus** er den eldre betegnelsen på et barnehjem for foreldreløse.  Ordet *waisen* kommer fra tysk og betyr foreldreløs. Det var flere waisenhus i Norge.

Det første waisenhuset ble opprettet i Trondheim i 1637 etter en pest som hadde herjet Trøndelag og gjort mange barn foreldreløse. I Oslo ble *Christiania Opfostringshus* etablert i 1778 av kong Christian VII for å være skole og hjem for fattige og gjerne foreldreløse barn. Ideologien var preget av pietistisk, luthersk tankegang. Det skulle være en lik kjønnsfordeling, og ved starten var det plass til 25 barn av hvert kjønn. Senere ble det tatt inn flest gutter, og da det ble avviklet i 1978 var det et rent guttehjem. Beboerne ble pålagt diverse sysler, fra å synge i begravelser til boktrykkeri. Waisenhuset holdt til i Kongens gate 1, som Christian VII hadde gitt til formålet. I 1916 overtok kommunen Store Ullevål gård og bygget det om til formålet, slik at waisenhuset flyttet dit i 1918.

I Trondheim lå waisenhuset rett ved Erkebispegården og Domkirken i en stor, rødmalt trebygning fra 1771–1772.

Waisenhuset i Stavanger, kalt Bethania Waisenhus, ble grunnlagt av Lars Oftedal i 1877 på Bergeland i Stavanger. Det var spredt på åtte hus med opptil 12 barn i hvert hus, som ble drevet av en «tante». Waisenhuset i Stavanger ble nedlagt i 1986. Det har i ettertiden blitt rettet sterke beskyldninger fra 15-20 tidligere beboere om fysisk og seksuell mishandling.

## Se også
* Barnehjem
* Skolehjem
* Waisenhuset i Trondheim
* Det Kongelige Vajsenhus i København

## Eksterne lenker
* Trond Hansen: «Et liv på nederste trinn», *[[Aftenposten]]* 11. september 2006 om livet blant annet på Waisenhuset i Stavanger
Racket

En **racket** eller **rekkert** er håndholdt sportsutstyr nyttet i racketsport. Utstyret består av en håndtak som går over i en oval ramme der flaten er trukket av et nettverk av stram, ruteformet streng. En padel skiller seg fra en racket ved å ha en solid flate, gjerne perforert. Begrepene padel og racket skiller utstyret fra kølle ved nettopp denne flaten designet for større trefflate mot ball.

Noen varianter består av en ramme forsynt med et nettverk av strenger. Slike brukes blant annet i tennis, squash og badminton. I bordtennis brukes en variant bestående av en rund plate med skaft.

## Tennis, squash og badminton
I tennis består rammen av et håndtak og en stor sirkulær form på toppen, kalt hode. Spent over hodet er et tett og stramt nettverk av strenger. Det er med denne ballen slås. Tykkelsen på strengene og hvor hardt de er spent opp, eller *strenget*, varierer med idretten de brukes til. Stor og tung ball (f.eks. tennis) krever solide strenger og hardt oppspente strenger, mens en lett ball (f.eks. badminton) krever tynnere og slakkere strenger for god kontroll. 

Opprinnelig ble racketer laget med trerammer og kattetarmer som strenger. Kattetarmene er nå stort sett byttet ut med syntetiske materialer slik som nylon. Racketer både for squash, badminton og tennis er som regel laget av karbonfiber, grafitt eller ulike keramikk-blandinger og består gjerne av blandinger av flere av disse materialene for å gi en racket med ønskede karakteristika, som vekt, stivhet og spenst.
Norsulfid

**Norsulfid A/S** er et norsk firma i Oslo, som driver med bryting av ikke-jernholdig malm unntatt uran- og thoriummalm. Det eier og har eid flere norske gruveselskap, deriblant Grong Gruber, Nikkel og Olivin (Narvik), Bidjovagge gruver i Finnmark, og Folldal Gruver (Hjerkinn). I 1988 fikk det finske gruvekonsernet Outokumpu OY tillatelse til å kjøpe opp aksjer Norsulfid. Etter oppkjøpet ble Norsulfid et datterselskap av Outokumpu. I 1998 ble all drift ved gruvene i Grong Gruber (Joma og Gjersvik) nedlagt.
Norsulfid har blitt dømt til å betale millionerstatninger til grunneiere på grunn av forurensing av vassdrag og fiskevann.

## Referanser
Begna

**Begna** er hovedelva i Begnavassdraget og inngår som en betydelig del av Drammensvassdraget. Elva er 213&nbsp;km lang og har en høydeforskjell på cirka 908 meter.

Elva renner fra  Otrøvatnet på Filefjell i den sørlige delen av Jotunheimen, gjennom Valdres og sørover til Nes i Ådal, der den renner ut nord i Sperillen. Normal vannføring ved Bagn er cirka 60&nbsp;m³/s. Elva Urula drenerer fra Ådalsfjellene, Vidalen og Hedalen, og munner også ut nord i Sperillen.

Nedstrøms Sperillen er normal vannføring cirka 88&nbsp;m³/s. Fra utløpet og videre gjennom Ådal til Hønefoss kalles elva Ådalselva. Like nedenfor Hønefossen renner elva sammen med Randselva (Randsfjordvassdraget), og danner Storelva.

Storelva munner ut i Tyrifjorden, mellom Averøya naturreservat i Ringerike og Onsakervika på Røyse i Hole. Fra utløpet av Tyrifjorden, ved Vikersund, og til elva renner ut i Drammensfjorden, kalles den Drammenselva. Da er den Norges tredje mest vannrike elv.

## Annet
Begna, fra Bagn i Valdres og sørover mot Hallingby i Ytre Ådal regnes som en av Østlandets beste ørretfiskeelver. Strekningen mellom Bagn og Sperillen er den vilmarksforfatteren Mikkjel Fønhus kalte «Storelva» i sitt forfatterskap. Det var her Fønhus levde sitt liv og skrev sine romaner. Tidligere var Begna ei betydelig tømmerfløtningselv.

Foreningen til Bægnavassdragets Regulering (FBR) er en forening, hvis formål er å ivareta medlemmenes felles interesser med hensyn til bruk av vannet fra Begnas nedbørfelt til kraftproduksjon.

## Fotogalleri

Fil:Bagn med Fjeldheim, Axel Lindahl.jpg|Bagn med Fjeldheim
Fil:Bagn, Sør-Aurdal.JPG|Begna ved Bagn i Valdres
Fil:Sørum, 1880-1890.jpg|Sørum (1880&ndash;1890), med dampskipskaia og DS «Bægna»
Fil:Fønhus Wilse 59361.jpg|Gamle Fønhus bru
Fil:Fønhus bru.JPG|Nye Fønhus bru
Fil:HonefossBegnaJernbane.jpg|Begna ovenfor Hønefossen
Fil:Hønefossen 2007-07-21.jpg|Hønefossen


## Se også
* Ådalselva
* Storelva
* Drammenselva

## Eksterne lenker
* Forskrift for fisket i Sperillen med Ådalselva, Begna og Urula opp til Åmundsfoss, Ringerike kommune, Buskerud.
* Foreningen til Bægnavassdragets Regulering (FBR)
Åbjøra (Innlandet)

:*For elva i Nordland med samme navn, se [[Åbjøra (Nordland)]].*
**Åbjøra** er ei elv som renner fra Ølsjøen til Aurdalsfjorden i Nord-Aurdal kommune i Innlandet fylke.  Åbjøra er ei sideelv til Begna.  På grunn av kraftproduksjonen i Åbjøra kraftverk har elva siden 1951 stort sett vært tørrlagt.
Iobates

**Iobates** (gresk: Ἰοβάτης) var i gresk mytologi en lykisk konge, far til døtrene Antea og Philonoe.

## Myten om Iobates og Bellerofon
Proitos, den mytiske kongen av Argos og Tiryns, var gift med Iobates’ datter Antea.  Antea forelsket seg i Bellerofon, men han avviste henne. Hun ba da Proitos drepe Bellerofon, men han sendte ham til sin svigerfar Iobates i Lykia for å overbringe et brev hvor Proitos ba Iobates drepe Bellerofon. Men Iobates fryktet gudenes vrede hvis han myrdet en gjest. Så han sendte Bellerofon på et oppdrag som han trodde var umulig å gjennomføre, nemlig å drepe det ildsprutende monsteret Kimæren. Bellerofon greide, med hjelp av sin bevingede hest Pegasus, å drepe Kimæren.

Iobates sendte ham nå ut på et nytt oppdrag mot solymene, et krigerfolk i Lykia, som Bellerofon også beseiret. Etter et tredje oppdrag, mot amasonene forsto Iobates at Bellerofon var en helt. Iobates viste ham brevet fra Proitos og ba ham bli hos ham i Lykia. Ifølge Apollodorus ble Bellerofon gift med kong Iobates’ datter Phionoe, og han etterfulgte sin svigerfar som konge i Lykia.

## Referanser
Gregor Gysi

**Gregor Gysi** (uttales «gisi», født 16. januar 1948 i Berlin) er en tysk politiker (SED/PDS/Die Linkspartei/Die Linke). Fra 1989 til 1993 var han leder i PDS, og i 2002 var han senator i delstaten Berlin. Han har siden 2005 vært medlem av det tyske parlamentet (Forbundsdagen).

## Bakgrunn og utdannelse

Gregor Gysi vokste opp i en kommunistisk funksjonærfamilie. Hans far Klaus Gysi stammer fra en jødisk familie, ble medlem i KPD i 1931 og arbeidet illegal politisk i nazitida. Klaus Gysi var forlegger og ble ambassadør og kulturminister i DDR. Gregor Gysis mor het Irene. Gregor Gysi har vært gift to ganger og har tre barn. Hans søster er skuespillerinnen Gabriele Gysi. Den britiske forfatteren Doris Lessing er hans tante.

Gysi var ferdig utdannet jurist i DDR i 1970, og forsvarte som selvstendig advokat blant annet flere kjente systemkritikere som var tiltalt av DDR-regimet (Rudolf Bahro, Robert Havemann, Bärbel Bohley, Rainer Eppelmann). Senere ble det hevdet at Gysi arbeidet som angiver for Stasi. Med stemmene til CDU/CSU, SPD og Bündnis 90/Die Grünen slo Forbundsdagens immunitetsutvalg fast at Gysi var Stasi-angiver under dekknavnet «IM Notar», at han gav viktig informasjon videre til SED-myndighetene og var involvert i undertrykkelsen av den demokratiske opposisjonen i DDR. Til tross for votumet fra de politiske konkurrentene sine fikk Gregor Gysi medhold av domstolene. I 2009 dømte den øvre domstolen i Hamburg (Hanseatisches Oberlandesgericht Hamburg) at den tyske TV-Kanalen ZDF ikke får fremstille Gregor Gysi som angiver for Stasi og bøtela denne påstanden for fremtida med opp til 250&nbsp;000&nbsp;Euro.

## Politisk karrière
I 1967 ble Gysi medlem i SED, *Sozialistische Einheitspartei Deutschlands*, kommunistpartiet i DDR. I 1989 stod han fram for offentligheten som en av lederne for reformbevegelsen i DDR. 9. desember 1989 ble han valgt til leder av SED, der de reformvennlige nå hadde flertall. Året etter ble SED omdøpt til PDS, *Partei des Demokratischen Sozialismus*, under ledelse av Gysi.

Fra mars til oktober 1990 var Gysi representant i det første og eneste fritt valgte Folkekammeret i DDR, deretter var han fra oktober 1990 til februar 2002 representant i det tyske parlamentet, Forbundsdagen. Fra 2001 til 2002 var han medlem av delstatsforsamlingen i Berlin. Han var kortvarig senator i Berlin i 2002.

I 2004 var Gysi mye syk, og hadde flere sykehusopphold.

Ved parlamentsvalget i 2005 vant Gysi direktemandatet i valgkretsen Treptow-Köpenick i Berlin med 40,4 prosent av stemmene. Ved valget i 2009 vant han direktemandatet igjen med 44,4 prosent. Gysi er parlamentarisk leder for partigruppen Die Linke i Forbundsdagen.

## Referanser


## Eksterne lenker
* 
* 
* 
* 
* 
*
Oslofjord Heimevernsdistrikt 01

**Oslofjord Heimevernsdistrikt 01** er et distrikt i Heimevernet som har territorielt militært ansvar over de tidligere fylkene Østfold og Vestfold. 

Distriktet omfatter 18 HV områder, grense til Sverige, en internasjonal flyplass, to internasjonale fergeforbindelser, E-6, E-18, ti prosent av Norges befolkning og 14 byer. Distriktsstaben er lokalisert på Rygge flystasjon. 

Distriktets innsatsstyrke har navnet «Polar Bear VI». Navnet stammer fra en operasjon under andre verdenskrig som foregikk i Oslofjorden («Slepebåtaksjonen»).

Avdelingen består av rundt 200 befal og soldater.

## Referanser


## Eksterne lenker
* HV01 - Forsvaret.no
Symfoni nr. 1 (Prokofjev)

**Symfoni nr. 1** (***Symphonie classique***), den «klassiske symfonien», er en symfoni komponert av den russiske komponisten Sergej Prokofjev. Den er ett av Prokofjevs mest kjent verk. Det er et typisk neoklassisk verk, og er laget etter en modell av Joseph Haydns symfonier.

Symfonien ble påbegynt i 1916, og ble fullført den 10. september 1917, like før oktoberrevolusjonen og den påfølgende kommunistiske maktovertagelsen. 

Stykket hadde verdenspremiere i St. Petersburg den 21. april 1918, da den ble oppført av det daværende St. Petersburgs Hofforkester, under ledelse av Nikolai Malko og Prokofjev selv. Symfonien ble godt mottatt, både av publikum og sovjetmyndighetene. På tross av støtten fra myndighetene forlot Prokofjev landet et par dager etter premieren, og dro til New York via Vladivostok og Tokyo.
Elektromyografi

**Elektromyografi (EMG)** er undersøkelse av den elektriske aktiviteten i muskler. 
Denne undersøkelsen kan gjøres på flere måter:
* Overflate-elektroder. Brukes mest i forskning, blant annet i arbeidsmedisin. Overflate-EMG brukes også i styring av elektriske proteser.
* *Konsentrisk* nålelektrode. Vanlig i diagnostikk av muskel- og nervesykdommer.
* *Monopolar* nålelektrode. Brukt i diagnostikk.
* *Single fiber nål*. Spesialnål mye brukt for å se på koblingen mellom nerve og muskel. Spesielt brukt ved diagnostikk av *Myastenia gravis*

Undersøkelser gir informasjon om funksjonen i muskelcellene og til dels i nervecellene som sender signalene til musklene. 

I Norge er elektromyografi en del av den obligatoriske spesialistutdannelsen i klinisk nevrofysiologi og ingen andre spesialiteter.
Ayrshire

**Ayrshire** (skotsk-gælisk: *Siorrachd Inbhir Àir*) er et tradisjonelt grevskap på sørvestsiden av Skottland, lokalisert på bredden av Firth of Clyde. Stedets viktigste byer er Ayr og Kilmarnock. Byen Troon med 20 000 innbyggere ved kysten er jevnlig vertsted for golfturneringen The Open Championship, siste gang var i 2016, og hvor bortimot 200 000 besøkende kommer til Troon.

## Jordbruk
Ayrshire er et av de mest jordbruksrike områdene i Skottland. I sommerhalvåret er det rikelig med jordbær. Poteter blir dyrket på åkrer nær kysten, og hvor man benytter kunstgjødsel av tang. I tillegg produseres det matprodukter basert på svinekjøtt og kveg. Kvegrasen Ayrshire ble opprinnelig utviklet her i tiden før 1800-tallet.

## Historie

Det området som i dag utgjør Ayrshire var del av det skotske området sør for Den antoninske mur, som var kortvarig okkupert av Romerriket under styret til keiser Antoninus Pius. Det var bosatt av et innfødt folk som romerne kalte Damnonii, som var antagelig britonere. Senere utgjorde det en del av det britonske kongedømmet Strathclyde, som igjen ble lagt inn under kongeriket Skottland i løpet av 1000-tallet. I 1263 klarte skottene å fordrive en norsk hær i en trefning kjent som slaget ved Largs. En viktig, kulturhistorisk bygning i Ayrshire er Turnberry Castle som dateres tilbake til 1200-tallet, eller tidligere, og som muligens var fødestedet for Robert Bruce.

Det historiske, administrativ enhet Ayr (shire) var inndelt i tre distrikter (bailieries) som senere ble gjort til grevskapet (county). Disse tre distriktene var:
* Carrick i sør. Det lå mellom elven Doon og det ville distriktet Galloway i de tilstøtende underregioner (stewartries), et område som var lite mer enn en stor jordflate med mosekledte høydedrag.
* Kyle i midten, som omfattet den kongelige burgh og kjøpstaden Ayr, utgjør det sentrale distriktet mellom elven Irvine i nord og elven Doon i sør og sørvest, et innlandsområde som er preget av høydedrag. Området er underinndelt i Kyle Stewart (tidvis også omtalt som Stewart Kyle eller Walter's Kyle) og King's Kyle. Det førstnevnte omfattet landet mellom elvene Irvine og Ayr; og sistnevnte, den triangulære delen mellom Ayr og Doon, var fødestedet og hvor Robert Burns vokte opp.
* Cunninghame i nord, som omfattet den kongelige burgh Irvine, var en del av landet som lå nord for elven Irvine, og var i et område som er generelt jevnt, flatt og fruktbart.

## Geografi
Det nylige opprettede administrative regionen Strathclyde inkluderte Ayrshire i 1975. Senere, da man avskaffet administrative distrikter, ble Ayrshire delt i tre administrative regioner: East Ayrshire, South Ayrshire og North Ayrshire. Sistnevnte inkluderer også Arran og deler av Buteshire.

Glashow Pretwick International Airport som betjener Glasgow er lokalisert i Ayrshire.

## Referanser
Adventisme

**Adventistene** omfatter flere kirkesamfunn som har fått sitt navn på grunn av sin vektlegging av Kristi nære gjenkomst (på engelsk kalt *Second Advent*).

I 1830– og 40-årene oppstod det i USA en tverrkirkelig vekkelse som ble kalt millerismen etter baptisten William Miller (1782–1849). Fra sitt studium av Daniels bok 8:14 og 9:24-27 ble han overbevist om at Jesu gjenkomst ville finne sted omkring 1843. Etter grundigere studier konkluderte han med at 1844 var det riktige årstallet. I 1844 ventet mange forgjeves Jesu gjenkomst 22. oktober. Den store adventvekkelsen ble avløst av det som har blitt kjent som «den store skuffelsen». Men Hiram Edson fikk en visjon. På bakgrunn av denne foretok flere adventister viderestudier av profetiene i Daniels bok og Åpenbaringen og kom frem til at 1844 var det året der «den undersøkende dommen» startet. Dette betyr at de mener at Gud undersøker hvert eneste menneskes «regnskapsbok» og forbereder dommen, som vil få sitt endelige utfall ved Jesu gjenkomst.

Den opprinnelige gruppen ble i det store og det hele oppløst, men mange tilhengere gikk sammen om å danne nye grupper. Det samfunnet som har gjort seg mest bemerket er Syvendedags Adventistsamfunnet, også kalt syvendedagsadventistene. Andre samfunn inkluderer Advent Christian Church, Church of God General Conference (Abrahamic Faith) og Primitive Advent Christian Church.

Disse gruppene har mye felles, men deres teologi har ulikheter i forhold til om de døde venter på dommen i en bevisst eller ubevisst tilstand (søvn), om de ugudeliges endelige straff er tilintetgjørelse eller evig pine, spørsmålet om udødelighet, om de ugudelige skal gjenoppstå og om helligdommen i Daniel 8 er den samme som den himmelske helligdom eller den jordiske. Bevegelsen oppmuntrer til studier av Det gamle testamente, som gjør at mange holder sabbaten (den sjuende dagen) hellig, og noen bruker navnet Jehova når de omtaler Gud.

I 1947 kom flere privatpersoner og to retninger innen *Church of God Adventist movement* sammen for å danne *United Seventh-Day Brethren*, med det formål å øke fellesskapet og få en mer samlet innsats innen evangelisering, trykksaker og lignende.

Betegnelsen «adventist» brukes ofte som forkortelse for Syvendedags Adventist (SDA).

## Referanser


## Eksterne lenker
*